कॉकलियर इंप्लांट लगा तो चहकने लगे बच्चे
नन्हीनंदनी माहेश्वरी ने टूटी-फूटी भाषा में पहली बार कविता सुनाई, अस्पष्ट होने के बाद भी उसकी आवाज सुनकर ही हॉल में मौजूद उसकी मां और लोगों के चेहरे पर मुस्कुराहट तैर गई। हॉल में मौजूद कोई बच्चा कविता सुना रहा था तो कोई एक-दूसरे से बात कर रहा था। 8 वर्षीय आफिया ने बताया कि शॉपिंग करने गई थी रूमाल खरीदकर लाई है। एेसे ही कई अनुभव पहली बार सुन और बोल रहे बच्चों ने शेयर किया। केंद्र सरकार की एडीआईपी स्कीम के तहत आनंदम ईएनटी अस्पताल में इन बच्चों का निशुल्क ऑपरेशन किया गया है। इन बच्चों को वर्ल्ड हियरिंग डे पर अस्पताल में बुलाया गया। पिछले एक साल में 22 बच्चों के ऑपरेशन हुए जिसमें 17 इस स्कीम के तहत निशुल्क हुए जबकि, 5 बच्चों के ऑपरेशन परिजनों ने खुद के खर्चे पर करवाए। बच्चों और उनके परिजनों ने अपने अनुभव शेयर किए। परिजनों का कहना था कि पहले ये बोल-सुन नहीं सकते थे। हम सभी को इनके भविष्य को लेकर काफी चिंता थी। लेकिन आपरेशन के बाद अब स्पीच थैरेपी चल रही है। जिससे ये बोलना सीख रहे हैं। पहले ये काफी चिड़चिड़े थे और गुस्सा करते थे। बोलने सुनने के कारण इनकी इस व्यवहार में भी बदलाव आया है।
बच्चो को सुनने की मशीन लगने के बाद उनमें मंे जगा नया उत्साह।
वर्ल्ड हियरिंग डे
hin_Deva hin_Deva hin_Deva kas_Deva